मालाकी इस्राेलाचो निमाणो प्रवादी. क्रिसता आदीं पांचव्या शेंकड्याच्या मदल्या वर्सांनीं, एसद्रा आनी नेहेमिया हांच्या दिसांनीं, तो जियेलो. मालाकी पयले सुवातेर जुदेव इयादनिकांचीं आनी पर्जेचीं पात्कां तांच्या तनडार मार्ता आनी दुस्रे सुवातेर मेसियाच्या काळायली देवाची नीत पर्गट कर्ता. तो दारूण शिरापां आनी धंकावण्यां वर्वीं आपलो संदेश पर्गट्टा आनी आपले पर्जेक कसलीच बुज्वण दिना. ह्या प्रवादियाच्या दिसांनीं जुदेव लक भायल्यानूच कायदे पाळीत पून भितरल्यान तांचीं काळजां देवा सर्शिलीं पयस आसलीं.
